กฎกระทรวงการอนุญาตขายยาสูบ พ.ศ. 2560กฎกระทรวง การอนุญาตขายยาสูบ พ.ศ. ๒๕๖๐อาศัยอำนาจตามความในมาตรา ๕ วรรคหนึ่ง และมาตรา ๑๖๗ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับตั้งแต่วันที่ ๑๖ กันยายน พ.ศ. ๒๕๖๐ เป็นต้นไปมาตรา 2 ข้อ ๒ ผู้ใดประสงค์จะขอใบอนุญาตขายยาสูบต้องมีคุณสมบัติอย่างใดอย่างหนึ่ง ดังต่อไปนี้ (๑) เป็นรัฐวิสาหกิจไทย (๒) เป็นนิติบุคคลที่จัดตั้งขึ้นตามกฎหมายไทย (๓) เป็นบุคคลธรรมดาที่มีอายุไม่ต่ำกว่ายี่สิบปีบริบูรณ์มาตรา 3 ข้อ ๓ สถานที่ที่จะมีการขายยาสูบ ต้องไม่เป็นสถานที่ที่มีลักษณะ ดังต่อไปนี้ (๑) กรณีใบอนุญาตขายยาสูบประเภทที่ ๑ (ก) สถานที่หรือบริเวณห้ามขายยาสูบตามกฎหมายว่าด้วยการควบคุมผลิตภัณฑ์ยาสูบ (ข) สถานที่ที่ผู้ถูกเพิกถอนใบอนุญาตขายยาสูบเคยใช้ในการขายยาสูบ เว้นแต่เวลาได้ล่วงพ้นมาแล้วไม่น้อยกว่าห้าปี (ค)มาตรา 3 สถานที่ที่ผู้ที่อยู่ระหว่างถูกพักใช้ใบอนุญาตขายยาสูบใช้ในการขายยาสูบ (๒) กรณีใบอนุญาตขายยาสูบประเภทที่ ๒ ๑) กรณียาสูบชนิดบุหรี่ซิกาแรต (ก) สถานที่หรือบริเวณห้ามขายยาสูบตามกฎหมายว่าด้วยการควบคุมผลิตภัณฑ์ยาสูบ (ข)มาตรา 3 ที่ตั้งสถานศึกษาที่จัดการศึกษาในระบบตามกฎหมายว่าด้วยการศึกษาแห่งชาติรวมทั้งบริเวณต่อเนื่องและติดกับสถานที่ดังกล่าว (ค) ที่ตั้งวัด มัสยิด วัดบาทหลวง หรือสถานที่ประกอบศาสนกิจในนิกายหรือศาสนาใดศาสนาหนึ่ง รวมทั้งบริเวณต่อเนื่องและติดกับสถานที่ดังกล่าว (ง)มาตรา 3 สถานที่ที่ผู้ถูกเพิกถอนใบอนุญาตขายยาสูบเคยใช้ในการขายยาสูบ เว้นแต่เวลาได้ล่วงพ้นมาแล้วไม่น้อยกว่าห้าปี (จ) สถานที่ที่ผู้ที่อยู่ระหว่างถูกพักใช้ใบอนุญาตขายยาสูบใช้ในการขายยาสูบ ๒) กรณียาสูบนอกจากยาสูบชนิดบุหรี่ซิกาแรต (ก) สถานที่หรือบริเวณห้ามขายยาสูบ ตามกฎหมายว่าด้วยการควบคุมผลิตภัณฑ์ยาสูบ (ข)มาตรา 3 สถานที่ที่ผู้ถูกเพิกถอนใบอนุญาตขายยาสูบเคยใช้ในการขายยาสูบ เว้นแต่เวลาได้ล่วงพ้นมาแล้วไม่น้อยกว่าห้าปี (ค) สถานที่ที่ผู้ที่อยู่ระหว่างถูกพักใช้ใบอนุญาตขายยาสูบใช้ในการขายยาสูบ (๓) กรณีใบอนุญาตขายยาสูบประเภทที่ ๓ (ก) สถานที่หรือบริเวณห้ามขายยาสูบ ตามกฎหมายว่าด้วยการควบคุมผลิตภัณฑ์ยาสูบ (ข)มาตรา 3 สถานที่ที่ผู้ถูกเพิกถอนใบอนุญาตขายยาสูบเคยใช้ในการขายยาสูบ เว้นแต่เวลาได้ล่วงพ้นมาแล้วไม่น้อยกว่าห้าปี (ค) สถานที่ที่ผู้ที่อยู่ระหว่างถูกพักใช้ใบอนุญาตขายยาสูบใช้ในการขายยาสูบมาตรา 4 ข้อ ๔ ผู้ใดประสงค์จะขายยาสูบ ให้ยื่นคำขอต่อเจ้าพนักงานสรรพสามิตตามแบบที่อธิบดีประกาศกำหนด พร้อมด้วยเอกสารหรือหลักฐาน ณ สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานที่จะขายยาสูบตั้งอยู่มาตรา 5 ข้อ ๕ เมื่อเจ้าพนักงานสรรพสามิตได้รับคำขอใบอนุญาตแล้ว ให้ตรวจสอบรายละเอียดในคำขอ เอกสารและหลักฐานว่ามีความถูกต้องและครบถ้วนหรือไม่ ในกรณีที่เจ้าพนักงานสรรพสามิตตรวจสอบแล้วเห็นว่า รายละเอียดในคำขอ เอกสารหรือหลักฐานไม่ถูกต้องหรือไม่ครบถ้วนมาตรา 5 ให้เจ้าพนักงานสรรพสามิตแจ้งเป็นหนังสือให้ผู้ยื่นคำขอแก้ไขเพิ่มเติมคำขอจัดส่งเอกสารหรือหลักฐานให้ถูกต้องและครบถ้วน ภายในระยะเวลาที่เจ้าพนักงานสรรพสามิตกำหนด ในกรณีที่ผู้ยื่นคำขอไม่แก้ไขเพิ่มเติมคำขอ หรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองมาตรา 5 ให้ถือว่าผู้ยื่นคำขอละทิ้งคำขอ และให้เจ้าพนักงานสรรพสามิตแจ้งเป็นหนังสือให้ผู้ยื่นคำขอทราบ ในกรณีที่เจ้าพนักงานสรรพสามิตตรวจสอบแล้วเห็นว่า รายละเอียดในคำขอ เอกสารและหลักฐานถูกต้องและครบถ้วน ให้เจ้าพนักงานสรรพสามิตพิจารณาเพื่อออกใบอนุญาตขายยาสูบต่อไปมาตรา 6 ข้อ ๖ ในกรณีที่เจ้าพนักงานสรรพสามิตมีคำสั่งออกใบอนุญาตขายยาสูบ ให้แจ้งคำสั่งดังกล่าวแก่ผู้ยื่นคำขอใบอนุญาตตามวิธีการที่อธิบดีกำหนด และให้มารับใบอนุญาตขายยาสูบภายในสามสิบวันนับแต่วันที่ได้รับแจ้ง หากไม่มารับใบอนุญาตภายในกำหนดเวลา ให้ถือว่าสละสิทธิการเป็นผู้ได้รับใบอนุญาตขายยาสูบมาตรา 6 ในกรณีที่เจ้าพนักงานสรรพสามิตมีคำสั่งไม่ออกใบอนุญาตขายยาสูบ ให้แจ้งคำสั่งดังกล่าวเป็นหนังสือให้ผู้ยื่นคำขอใบอนุญาตทราบ ทั้งนี้ ให้ระบุเหตุผลของการไม่อนุญาต รวมทั้งแจ้งสิทธิอุทธรณ์การยื่นคำอุทธรณ์ และระยะเวลาสำหรับการอุทธรณ์ให้ผู้ยื่นคำขอทราบด้วยมาตรา 7 ข้อ ๗ ใบอนุญาตขายยาสูบให้เป็นไปตามแบบที่อธิบดีประกาศกำหนด โดยอย่างน้อยต้องมีข้อกำหนด ดังต่อไปนี้ (๑) ผู้ได้รับใบอนุญาตต้องแสดงใบอนุญาตขายยาสูบไว้อย่างเปิดเผยและเห็นได้ง่ายในสถานที่ที่ได้รับอนุญาตให้ขายยาสูบ (๒) ผู้ได้รับใบอนุญาตต้องไม่แบ่งขายยาสูบ (๓)มาตรา 7 ผู้ได้รับใบอนุญาตต้องไม่แก้ไขเปลี่ยนแปลงฉลากปิดภาชนะบรรจุยาสูบ หรือราคาขายปลีกแนะนำที่ผู้ได้รับใบอนุญาตผลิตยาสูบ หรือผู้นำยาสูบที่ผลิตในต่างประเทศเข้ามาในราชอาณาจักรได้แสดงไว้ที่ภาชนะบรรจุยาสูบ เว้นแต่จะได้รับอนุญาตจากอธิบดี (๔)มาตรา 7 ผู้ได้รับใบอนุญาตต้องปฏิบัติตามหลักเกณฑ์การควบคุมการขายยาสูบตามที่กำหนดไว้ในกฎหมายว่าด้วยการควบคุมผลิตภัณฑ์ยาสูบ (๕) ผู้ได้รับใบอนุญาตต้องไม่ขายยาสูบที่มีการระบุหรือแสดงว่า "ห้ามจำหน่าย" บนแสตมป์ยาสูบ (๖) ผู้ได้รับใบอนุญาตต้องขายยาสูบตามประเภทที่ระบุในคำขออนุญาต (๗)มาตรา 7 ผู้ได้รับใบอนุญาตต้องปฏิบัติตามประกาศของอธิบดีที่กำหนดเพื่อประโยชน์ในการควบคุมการจัดเก็บภาษีสรรพสามิตเกี่ยวกับยาสูบ หรือบัญชีแสดงการขายยาสูบ หรือการแจ้งราคาขายปลีกยาสูบ (๘) ผู้ได้รับใบอนุญาตต้องไม่แก้ไขเปลี่ยนแปลงราคาขายปลีกแนะนำที่ปรากฏบนสินค้าในกรณีที่มีการแสดงราคาขายปลีกแนะนำบนสินค้ามาตรา 7 เว้นแต่ได้รับอนุญาตจากอธิบดี (๙) ผู้ได้รับใบอนุญาตขายยาสูบประเภทที่ ๑ และประเภทที่ ๓ ต้องจัดทำบัญชีรับจ่ายยาสูบที่ขายตามหลักเกณฑ์ วิธีการ และแบบที่อธิบดีประกาศกำหนด นอกจากข้อกำหนดตาม (๑) ถึง (๙) แล้วมาตรา 7 อธิบดีอาจให้มีข้อกำหนดเกี่ยวกับการขายยาสูบที่ผลิตในต่างประเทศและนำเข้ามาในราชอาณาจักรเพิ่มเติมในใบอนุญาตด้วยก็ได้มาตรา 8 ข้อ ๘ ก่อนใบอนุญาตขายยาสูบสิ้นอายุ หากผู้ได้รับใบอนุญาตขายยาสูบผู้ใดประสงค์จะขายยาสูบต่อเนื่องจากที่ได้รับอนุญาต ให้ยื่นคำขอใบอนุญาตขายยาสูบตามแบบที่อธิบดีประกาศกำหนดพร้อมด้วยเอกสารและหลักฐานตามที่กำหนด ล่วงหน้าเก้าสิบวันก่อนวันที่ใบอนุญาตสิ้นอายุ ให้นำความในข้อ ๔ ข้อ ๕ และข้อ ๖มาตรา 8 มาใช้บังคับกับการขออนุญาตและการอนุญาตขายยาสูบโดยอนุโลมมาตรา 9 ข้อ ๙ ผู้ได้รับใบอนุญาตขายยาสูบต้องควบคุมดูแลให้ลูกจ้างหรือบุคคลใดซึ่งรับผิดชอบในการดำเนินการใด ๆ ตามใบอนุญาตปฏิบัติให้ถูกต้องตามกฎหมายว่าด้วยภาษีสรรพสามิตเกี่ยวกับยาสูบและเงื่อนไขที่กำหนดไว้ในใบอนุญาต และต้องไม่ยินยอมให้บุคคลใดกระทำการอันเป็นความผิดตามกฎหมายว่าด้วยภาษีสรรพสามิตเกี่ยวกับยาสูบมาตรา 9 และกระทำการที่ขัดต่อเงื่อนไขที่กำหนดไว้ในใบอนุญาต ณ สถานที่ขายยาสูบที่ได้รับใบอนุญาตมาตรา 10 ข้อ ๑๐ คำขอใบอนุญาตขายยาสูบที่ได้ยื่นไว้ในวันก่อนวันที่กฎกระทรวงนี้ใช้บังคับและยังอยู่ในระหว่างการพิจารณา ให้ถือว่าเป็นคำขอตามกฎกระทรวงนี้ และให้นำกฎกระทรวงนี้มาใช้บังคับกับการอนุญาตขายยาสูบตามคำขอนั้น ในกรณีที่คำขอที่ยื่นตามวรรคหนึ่งมาตรา 10 หรือเอกสารหรือหลักฐานที่ยื่นพร้อมคำขอแตกต่างไปจากที่กำหนดในกฎกระทรวงนี้ ให้เจ้าพนักงานสรรพสามิตสั่งให้ผู้ขอรับใบอนุญาตดำเนินการแก้ไขเพิ่มเติมคำขอหรือจัดส่งเอกสารหรือหลักฐานเพิ่มเติมเพื่อให้เป็นไปตามกฎกระทรวงนี้ให้ไว้ ณ วันที่ ๑๒ กันยายน พ.ศ. ๒๕๖๐ อภิศักดิ์ ตันติวรวงศ์ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๖๗ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐ บัญญัติให้การขออนุญาตและการออกใบอนุญาตขายยาสูบ ให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้